**Projekto lyginamasis variantas**



**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL AB "KLAIPĖDOS ENERGIJA" ATSISKAITOMŲJŲ KARŠTO VANDENS APSKAITOS PRIETAISŲ APTARNAVIMO MOKESČIO NUSTATYMO**

2010 m. gruodžio 23 d. Nr. T2-372

Klaipėda

Vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290, 2008, Nr.137-5379, 2009, Nr. 77-3165, 2010, Nr. 25-1177, Nr. 51-2480, Nr. 86-4525) 16 straipsnio 2 dalies 37 punktu, Lietuvos Respublikos šilumos ūkio įstatymo (Žin., 2003, Nr. 51-2254, 2007, Nr. 130-5259) 15 straipsnio 3 dalimi, Atsiskaitomųjų karšto vandens apskaitos prietaisų aptarnavimo mokesčio skaičiavimo metodika, patvirtinta Valstybinės kainų ir energetikos kontrolės komisijos 2009 m. liepos 21 d. nutarimu Nr. O3-105 (Žin., 2009, Nr. 93-4011), ir atsižvelgdama į AB „Klaipėdos energija“ valdybos posėdžio 2010 m. spalio 1 d. protokolą Nr. 19/270, Klaipėdos miesto savivaldybės taryba nusprendžia:

1. Nustatyti AB „Klaipėdos energija“ atsiskaitomųjų karšto vandens apskaitos prietaisų aptarnavimo mokestį – ~~2,98 Lt~~ **0,86 Eur** vartotojui per mėnesį be pridėtinės vertės mokesčio.

2. Nustatyti, kad atsiskaitomųjų karšto vandens apskaitos prietaisų aptarnavimo mokestis taikomas, kai apskaitos prietaisai įrengti ir jie nuosavybės teise priklauso karšto vandens tiekėjai AB „Klaipėdos energija“.

3. Skelbti apie šį sprendimą vietinėje spaudoje ir visą sprendimo tekstą – Klaipėdos miesto savivaldybės interneto tinklalapyje.

Savivaldybės meras Rimantas Taraškevičius

\_\_\_\_\_\_\_\_\_\_\_\_\_\_